《挽黄承事三首》
宋代·廖行之

畴昔云天一覩披，十年徒有梦追随。
担簦已负异时志，仰斗今追后学师。
夜壑舟亡人孰秘，少微名在世空悲。
嗟嗟莫致徐刍奠，掩袂伤心陨泪洟。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。